UTVIKLINGSAVTALE FOR REGI

(«Avtalen»)

Mellom

[NAVN PÅ REGISSØR]

Fnr.: [FYLL INN]

Adresse: [FYLL INN]

(«Regissøren»)

Og

[NAVN PÅ PRODUKSJONSSELSKAP]

Adresse: [FYLL INN]

Org. nr.: [FYLL INN]

(«Produsenten»)

(i fellesskap betegnet som «Partene»)

**1. Bakgrunn**

Regissøren har utviklet en idé til en □spillefilm □kortfilm □dokumentarfilm □TV-produksjon med foreløpig tittel: «[TITTEL]» («Produksjonen»).

Ved signering av Avtalen inngår Partene et samarbeid med henblikk på at Produsenten skal produsere og Regissøren skal regissere Produksjonen, gitt at støtte og finansiering av Produksjonen oppnås.

**2. Regiavtale**

Dersom støtte og finansiering oppnås inngår Partene en ny regiavtale som avløser Avtalen.

Regiavtalen utarbeides på grunnlag av en lojal forhandling mellom Partene i tråd med bransjestandarder og det til enhver tid gjeldende kollektive regelverk.

**3. Arbeidets innhold og omfang**

Arbeidet skal foregå i følgende perioder: fra \_\_\_\_\_\_\_\_\_\_\_\_\_\_\_ til \_\_\_\_\_\_\_\_\_\_\_\_\_\_\_

[BESKRIVELSE AV HVILKE ARBEIDSOPPGAVER SOM SKAL UTFØRES I PERIODEN]

**4. Vederlag**

For arbeidet som skal utføres i henhold til Avtalen mottar Regissøren

□ lønn (skattekort) på kr.\_\_\_\_\_\_\_\_\_\_ *(anbefales av NFF)*

eller

□ honorar (faktura) på kr. \_\_\_\_\_\_\_\_\_\_

Vederlag for arbeid utover angivelsen i Avtalens punkt 3 forhandles og avtales særskilt mellom Partene.

**5. Rettigheter**

Gjennom Avtalen erverver Produsenten en tidsbegrenset opsjon på rettighetene til det utviklede materialet. Produsentens opsjonsrett innebærer at Regissøren ikke er berettiget til å overdra rettigheter til det utviklede materiale til tredjemann i opsjonsperioden eller på annen måte råde over det utviklede materialet. Samtidig betyr det at Produsenten har rett til å råde over materialet på den måte som er nødvendig for å kunne skaffe støtte og finansiering til Produksjonen, riktignok med de begrensninger som følger av «Avtale om rettigheter mellom Virke Produsentforeningen og Norsk Filmforbund/ F©R» av 29.10.2016.

Opsjonens varighet er 12 måneder regnet fra signering av Avtalen («Opsjonsperioden»). Dersom Produsenten og Regissøren ikke før Opsjonsperiodens utløp har 1) inngått en regiavtale som avløser Avtalen, 2) reforhandlet Avtalen eller 3) igangsatt produksjonen av Produksjonen, har Regissøren ved Opsjonsperiodens utløp adgang til å gå videre med prosjektet til en tredjepart.

Dersom Produksjonen etter Opsjonsperiodens utløp blir igangsatt av en tredjepart er Produsenten berettiget til å få kompensasjon for sine dokumenterte og rimelige utgifter i forbindelse med utvikling av Produksjonen i henhold til revidert regnskap, herunder vederlag til Regissøren og eventuell betaling for rettigheter til Norsk filmforbund/F©R. Beløpet forfaller til betaling på Produksjonens første opptaksdag. Regissøren er forpliktet til å opplyse tredjepart om Produsentens kompensasjonsrett. Dersom slike utgifter ikke tilbakebetales til Produsenten, er Regissøren/tredjepart ikke berettiget til å igangsette produksjon av Produksjonen.

For medlemmer av Norsk filmforbund med forvaltningskontrakt med F©R, reguleres opphavsrettigheter i Avtale om rettigheter mellom Virke produsentforeningen og Norsk filmforbund/F©R av. 09.05.2017 *(Gjelder for produksjoner med kino som primærvindu)*, eller i Avtale om rettigheter mellom Virke produsentforeningen og Norsk filmforbund/F©R av. 29.10.2016 *(Gjelder for produksjoner som ikke har kino som primærvindu)*.

**6. Arbeidssted**

Arbeidsstedet er avtalt til: [FYLL INN]

**7. Transport**

Regissøren er selv ansvarlig for transportutgifter til og fra arbeidsstedet i egen by. All annen transport betales av Produsenten i henhold til gjeldende regler for kompensasjon av reise i overenskomster mellom Norsk Filmforbund og Produsentforeningen/Virke Produsentforeningen. I mangel av kollektivt regelverk skal Partene benytte statens reiseregulativ.

**8. Tvister**

Dersom en eventuell tvist ikke løses ved forhandlinger, skal saken bringes inn for domstolene med [FYLL INN] *(f.eks. Oslo)* som avtalt verneting.

*Denne avtale i 2 (to) eksemplarer, hvorav hver av Partene beholder hvert sitt eksemplar.*

Sted: [FYLL INN] Dato: [FYLL INN]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

For Produsenten For Regissøren